Satena apuseto

La Satena apuseto aŭ Satena salangano (Collocalia uropygialis) estas malgranda apuso de la genro Collocalia kaj unu el 11 specioj de la genro. Ĝi troviĝas en Santakruzaj insuloj, Vanuatuo, Nov-Kaledonio kaj la insuloj Loyauté en sudokcidenta Pacifika Oceano. Ĝi estis iam traktita kiel subspecio de la brilapuseto.

Taksonomio
La Satenan apuseton priskribis la angla zoologo George Robert Gray en 1866 kiel subspecio de la brilapuseto kun la scienca nomo Collocalia esculenta uropygialis. La tipa loko estas Aneityum, nome la plej suda insulo de Vanuatuo. La epiteto uropygialis devenas el la Latina uropygialis signife "pugo". 

La Satena apuseto estis iam traktita kiel subspecio de la brilapuseto sed estis plialtigita al specistatuso baze sur la rezultoj de detala analizo de apusetoj de la genro Collocalia publikigita en 2017.

Oni agnoskis jenajn du subspeciojn:
 C. u. uropygialis Gray, GR, 1866 – Santakruzaj insuloj kaj Vanuatuo
 C. u. albidior Salomonsen, 1983 – insuloj Loyauté kaj Nov-Kaledonio

Aspekto
La satena apuseto estas ĉirkaŭ 10 cm longa. La dorso estas satene bluetnigra. La gorĝo kaj supra brusto estas simplaj malhelgrizaj, la malsupra brusto, flankoj kaj ventro estas blankaj. La vostoplumoj estas malhelaj, sed kutime estas obtuze blankaj makuloj sur la internaj retoj. La subspecio albidior estas pli granda kaj havas grandajn blankajn makulojn sur la internaj retoj de la vostoplumoj. La supra brusto estas pli helgriza kun blankaj randoj de la plumoj.

 Referencoj 

 Chantler kaj Driessens, Swifts 
 Chantler, Phil & Driessens, Gerald (2000) Swifts: a Guide to the Swifts and Treeswifts of the World, 2a eld., Pica Press, East Sussex.

Eksteraj ligiloj



Kategorio:Apusedoj
Kategorio:Birdoj de Oceanio
Kategorio:Birdoj de Nov-Gvineo